**הצגה תש"פפפפ אין עלינו**

מערכה א'

ריקוד עיירה

תמונה ראשונה: *ישיבה. כל בחורי הישיבה. ניצבים, שיראו שהישיבה גדולה.*

*בית מדרש, קולות של לימוד, עמינדב מקדימה. לומדים בחברותות.*

 **אליה:** לולב הגזול והיבש פסול, של אשרה ושל עיר הנידחת פסול, נקטם ראשו, נפרצו עליו פסול, נפרדו עליו כשר.

**חננאל:** רבי יהודה אומר, יאגדנו מלמעלה, צני הר הברזל כשרות. לולב שיש בו שלושה טפחים כדי לנענע בו כשר.

**יהוידע:**רבי ישמעאל אומר, שלושה הדסים ושתי ערבות, לולב אחד ואתרוג אחד, אפילו שנים קטומים ואחד אינו קטום.

**שמעון:**רבי טרפון אומר, אפילו שלושתם קטומים, רבי עקיבא אומר, כשם שלולב אחד ואתרוג אחד, כך הדס אחד וערבה אחת.

**יוסף:** אתרוג הגזול והיבש פסול, של אשרה ושל עיר הנידחת פסול,

**שמואל:**של ערלה פסול, של תרומה טמאה פסול, של תרומה טהורה לא יטול, ואם נטל כשר.

*כולם ממשיכים בתנועות ידיים.*

**יאיר:** טוב, נתקדם. אומר רבי..

**אליה:**עזוב רגע, שמעת שיצחק נסע לישיבה בירושלים?

**יאיר:** כן איזו זכות גדולה יש לו ללמוד מפי חכמי הדור.

**אליה:** היו שמועות שהוא בדרך להתארס. מעניין מה קרה פתאום שהשידוך התבטל. מישהו אמר לי שהבחורה קצת הסתכלה לכיוון תרבות יוון. מוזר קצת לבטל על זה שידוך לא?

**יאיר:** טוב בוא נחזור ללמוד

**אליה:** אני צריך הפסקה קצת. למדנו מלא.

**יאיר:** אבל זה ביטול תורה. דווקא בדור שלנו ממש חשוב ללמוד רציני.

**אליה:** טוב. אני בא עוד רגע.

*אליה יוצא מהבמה. יאיר מסתכל רגע לכיוונו, ואז חוזר ללמוד.*

מערכה ב'

תמונה ראשונה: *בית. אבא, אמא, אליה, אסתר, אביגיל, יונתן ודוד.*

*בית, כל המשפחה יושבים מסביב לשולחן. אליה נכנס הביתה.*

**אמא:** אליה בא תכנס. איך היה היום בבית מדרש?

*אסתר מביאה לו צלחת.*

**יונתן:** מה למדת היום?

*אליה עושה פרצוף. לא מגיב.*

**אבא:** פרשת השבוע מדברת על בני ישראל במצרים. מישהו יודע איך הם שמרו על עצמם ולא התערבבו עם המצרים?

**אביגיל:** בזכות שלא שינו שמם, שפתם ולבושם.

**אבא:** נכון מאוד אביגיל! במצרים למרות שהיו מוקפים בתרבות זרה בני ישראל הצליחו שלא להיסחף.

**אסתר:** *(בשקט חצי לעצמה)* חבל שבדור שלנו אנחנו לא מצליחים לשמור על עצמינו וכ"כ הרבה אנשים כבר שינו שמם לבושם ושפתם.

**דוד:** אבל אבא היום המתייוונים כן נסחפים.

**יהונתן:** אבא המתייוונים הם יהודים בכלל?

**דוד:** אבא למה המתייוונים מתלבשים כמו גויים?

**יהונתן:** אבא נכון ליהודים אסור ללכת לאולימפיאדה?

**דוד:** נכון להיות בתיאטרון זה לא צנוע?

**יהונתן:** למה למתייוונים יש שמות כאלו מוזרים?

**דוד:** למה הם נהיים יוונים בכלל? הם לא יודעים שהם ילכו לגיהנום?

**יהונתן:** למה המתיונים ..

**אליה:** *(קוטע את יהונתן)* טוב דוד ויונתן די. אני עייף. אפשר אולי להזדרז קצת?

**אליה:** אמא אפשר את הסלט?

**אמא:** בטח בשמחה.

*אביגיל מעבירה את הסלט*.

*ממשיכים לאכול בשקט.*

**אסתר:** אליה מה עובר? אתה שקט היום.

**אליה:** עזבו אותי אין לי כח..

*אמא מתחילה לפנות. אביגיל מצטרפת. התאומים ממשיכים לדבר בלי קול. אבא, אסתר ואליה מברכים. לא בקול אבל מהמלמול מבינים שזה ברכת המזון. אליה גומר מהר מאוד ויוצא. אסתר גומרת ויוצאת אחריו.*

תמונה שנייה: *רחוב: אליה, אסתר, יוליוס, יהושע, אהרון ומתניה.לאה, רוכל.*

*אסתר יוצאת מהבית בעקבות אליה.*

*ברחוב הרוכל יושב הילדים משחקים*

**רוכל**: רק היום! למכירה כיסוי ראש, אחד במחיר שניים!

**לאה**: (*עולה לבמה)* יהושע! כבר ממש מאוחר! כנס הביתה, ארוחת ערב ולישון! *יורדת*

**יהושע**: אז קבענו להמשיך מחר?

**אהרון:** אבל מחר אני ראשון!

**מתניה**: אל תהיה מצחיק, אני נצחתי אז אני ראשון מחר!

*אהרון מתניה ויהושע יורדים*

**אסתר:** אליה?

**אליה:** מה?

**אסתר:** מה איתך אחי?

**אליה:** הכל טוב. מה את רוצה?

**אסתר:** לוידעת. אתה נראה מוזר בזמן האחרון. כאילו עובר עליך משו...

**אליה:** טוב, אולי. אני פשוט לא מצליח להבין מה כ"כ רע לכולכם עם המתייוונים. הם לא כ"כ גרועים..

**אסתר:** הם כן אליה. אתה יודע שהם כן. החיים שלהם מנותקים לגמרי ממקור החיים. זה בדיוק מה שאבא אמר אתמול

**אליה:** ומה דעתך בעניין?

**אסתר:** מה שאמרתי עכשיו. *(כאילו זה ברור מאליו)*

*אליה שותק*

**אסתר:** אתה סתם מתחמק. די. תספר הכל. תספר לי מה אתה חושב.

*רגע שתיקה ואז אליה מתפרץ*

**אליה:** יש הרבה יופי בחיים היוונים. הרבה יופי וגם הרבה גודל. אנשים שם ממצים את הפוטנציאל שלהם באמת. הם חיים חיים הרבה יותר גדולים מארבע אמות בבית המדרש.

**אסתר:** אליה אתה לא רציני איתי! אתה יודע מה אבא תמיד אומר, הגודל האמיתי נמצא בתורה!

**אליה:** עזבי, את לא תביני.

**אסתר:** אליה!

**אליה:** די נו את סתם אומרת דברים. את יודעת מה היה לך אם היית יוונייה? איזה בגדים, איזה תכשיטים?!

*פתאום יוליוס עובר*

**אליה:** יואל! איזה כיף לראות אותך! זוכר אותי מה"חיידר"?

**יוליוס:** יוליוס. כבר שנים אני לא יואל.. מה אתה עושה בחיים?

**אסתר:** טוב, אממ.. אליה אז נדבר.. (*מתפדחת ובורחת מהבמה*)

**אליה:** לומד תורה, אתה יודע..

**יוליוס:** משועמם.. אני לעומתך עשיתי חיים, נהניתי! אני הייתי השבוע מהאולימפיאדה הגדולה באתונה! אתה לא יכול לתאר לעצמך את העוצמות, את הגודל, כל העולם היה שם! והמתעמלים האלה! איזה עוצמות! ואיזה שרירים! הייתי גם בתיאטרון. חוויה תרבותית מדהימה! אתה ממש מרגיש את העוצמות שיש לתרבות היונית הנאורה! זה חיים! לא כמו התורה שלך.. *תוך כדי הם מתיישבים על הספסל*

**אליה:** וואו! נשמע קטלני!!

**יוליוס:** כן. כי ככה זה, אתה עושה משהו עם החיים שלך.. אתה לא נולד לתוך תלמוד תורה ומת בכולל! אתה באמת חי!

**אילה:** וואו!

*האור נכבה עליהם כשהם ממשיכים לדבר*

מערכה ג'

תמונה ראשונה: *רחוב.יוסף, שמואל, אמא מתיוונת, אריאנה, אגם, שמחה, רבקה, ליה, קורל, רוכל אליה ויאיר.*

*יאיר ואליה עומדים ליד הישיבה אבל לא בפנים.*

**ליה**: קיצר קורל אז מה את אומרת על הנזם החדש שמאי עשתה? לא חושבת שמוזר לה קצת?

**קורל**: קצת הרבה

**יוסף:** אתה חוזר הביתה להפסקת צהריים? אני חושב שאני יישאר כאן, כדי שיוכל לחזור יותר מהר ללימוד..

**שמואל:** אה, יישר כוח! אני צריך לחזור.. אמא שלי ביקשה עזרה קטנה בתיקון של הלול. מקווה שיחזור מהר. להתראות.

*אגם מתקרבת בטעות לכיוון של שמחה ורבקה.*

**אמא יווניה**: אגם! לאן את הולכת? אל תתקרבי למקומות האלה! אני לא חושבת שהזקנות האלה התקלחו בחודש האחרון!

**אריאנה**: *לעצמה* גם אני לא התקלחתי בחודש האחרון, אז מה? זה אומר שאני לא בסדר?

**אגם**: אני באה!! יואו איזה אמא הסטרית.. *מסננת לעצמה*

**רוכל**: רק היום ורק אצלי: נפה שלמה לחלוטין! בלי חורים בכלל!

**רבקה:** שמחה אז מה את אומרת שמעת שגם הנין של צילה התיוון? מה את אומרת? הבעיה בגנים של צילה או של הצד השני?

**שמחה**: רבקה! אני הצד השני של הנין של צילה! גם את התחלת עם האלצהימר?

**יאיר:** אז מה איתך אליה? מה עובר עליך בזמן האחרון?

**אליה:** ראיתי השבוע את יואל. זוכר אותו מהחדר?

**יאיר** *(בהיסוס):* הוא.. הוא התייוון לא?

**אליה:** כן. יוליוס קוראים לו עכשיו. דיברנו מלא. הוא סיפר לי על העולם החדש שלו. אתה יודע איזה תחרויות ספורט יש להם? (בהתלהבות)

**יאיר** *(בזעזוע):* מה זה קשור אליך? מה זה מעניין בכלל?

**אליה:** יאיר. אני רוצה לחיות חיים גדולים. אני רוצה למצות את עצמי לגמרי. יוליוס סיפר לי על תחושת הסיפוק, על תחושת הגודל.

**יאיר:** גודל?! איזה גודל אתה רואה ביוון?! הגודל האמיתי נמצא רק בתורה!

**אליה:** איזה גודל כבר אתה מוצא בלשבת כל היום ולחרוש מגילת קלף?!

**יאיר:** זה מה שרואים בחוץ. בפנים, באמת, לימוד התורה נותן לאדם אושר אמיתי.

**אליה:** התחרויות, המוזיקה, המשחקים והסדרות נותנים אושר הרבה יותר פשוט וכיפי.

**יאיר:** אל תגיד לי שאתה חושב ל..להתיוון?!

**אליה:** למה לא, יאיר? אצלם אני יכול למצות את עצמי, להגיע למקומות חדשים, להתפתח ולהתקדם.

**יאיר:** דיי! מה זה דיבורי הכפירה האלו? אנחנו חברים טובים מאז גן שפרה. ובחיים לא שמעתי אותך מדבר ככה!

**אליה:** אתה סתם סגור מידי! אפילו לא מנסה להקשיב להגיון הברור שבדבריי.

**יאיר:** אני גם לא רוצה להקשיב! *(מתעצבן כבר ממש!)* מה זה הדיבורים האלו?!

**אליה:** אתה סתם מתנשא! ואני, אני אלך לחיות את החיים שלי כמו שצריך באמת.

**יאיר:** אז זהו? אתה סגור על זה?

**אליה:** כן. *בטון סתמי*

**יאיר:** איך אתה יכול לבחור בדבר כזה? איך אתה יכול לקרוע את כל הקשרים שמדברים בינינו? אתה קולט שאם אתה מתייוון אנחנו פשוט הולכים להפרד?

**אליה:** אז תבוא איתי, יאיר! שם תוכל לגדול באמת!

**יאיר:** אין לי שאיפות שונות מלהיות גדול בתורה! וזאת השאיפה הכי גדולה שיכולה להיות בעולם!!

*יאיר מסתובב ונכנס לבית המדרש. אליה מסתכל עליו נכנס ואז מסתובב ויורד מהבמה.*

תמונה שנייה:  *ישיבה. בחורי הישיבה.* *(בלי הניצבים כדי שיראו שהישיבה התקטנה)*

*יאיר נכנס לבית מדרש, כולם בהפסקת צהריים.*

**חננאל:** יאיר! איפה היית? עוד מעט תיגמר הפסקת הצהריים.

**יהוידע:** מה קרה?

**יאיר** *(מתיישב):* אליה.

**שמעון:** מה?

**יאיר:** אליה עוזב

**יוסף:** גם הוא עוזב עכשיו? כל פעם מישהו אחר עוזב. עכשיו גם אליה?

**יאיר:** אני לא מסוגל לחשוב על זה. לא מעכל את זה שאליה מדבר ככה

**שמואל:** זה לא רק אליה, ולא רק בנימין, ואברהם, זה כל הדור. כולם רחוקים, כולם מתבלבלים.

**יאיר:** די, עד מתי זה יהיה ככה? איך יכול להיות שגם אליה נפל? עם כל החריפות שלו בלימוד, והחברות החזקה שהייתה בינינו..

**יהוידע:** אף אחד לא חסין בפני הסחף החזק הזה.

**שמעון:** אנחנו צריכים להתחזק, ולהמשיך ללמוד בכל הכח.

**יאיר:** אוף, די. אני לא יכול עם זה יותר! אליה, למדנו כ"כ הרבה ביחד בהתחלה הוא היה כ"כ נאמן ולאט לאט.. התרבות הזו פשוט מטפטפת לכל מקום.

**עמינדב:** לא צריך לפחד מזה. הפחד לא ייתן לנו כלום. מצד האמת, לאדם תמיד יש בחירה, מי שנאמן לאלוקיו בחיים לא יעשה דבר כזה.

**יאיר:** אבל אליה היה..*(שותק לרגע)* זה לא פחד, זה הכאב. טוב, אני חוזר ללמוד. אני מאמין שככל שנלמד יותר, כך נהיה יותר מחוברים לתורה, ומימלא יותר רחוקים מיוון.

*כולם חוזרים ללמוד. יאיר (כאוב ומאוכזב) חוזר ללמוד לבד.*

ריקוד שובו שובבים

מערכה ד'

*בית. אבא, אמא, אליה, אסתר, אביגיל, יונתן ודוד.*

*אסתר עומדת במטבח, מטאטאת את הבית. רק היא בבית. אליה נכנס.*

**אליה**: שלום

**אסתר**: אה, שלום! מה שלומך?

**אליה**: איפה אבא ואמא?

**אסתר**: יצאו עם הקטנים לעשות קניות לשבת.

**אליה**: אה. (מתיישב על אחד בכסאות ליד השולחן)

**אסתר**: מה?

**אליה**: מה מה?

**אסתר**: אתה לא אמור להיות בישיבה?

**אליה**: לא.

**אסתר** מתיישבת מולו. נועצת בעיניים שלו מבטים.

**אליה**: אוף איתך.. מה את רוצה שאני אגיד לך? (נבוך מהמבט שלה) אני הולך מחר עם חברים לתיאטרון

*שתיקה.*

**אליה**: טוב תפסיקי להסתכל עלי ככה. אז בחרתי בדרך שונה משלך, זה הגיוני. בני אדם שונים.

**אסתר**: יווני היה יכול לבחור ככה. אבל אתה יהודי. יש בעצמות שלך דרישה לגדלות. כבר דיברנו על זה בשבוע הראשון של החודש אירגון :) אתה לא יכול סתם לעשות מה שבא לך. אמא אומרת את זה תמיד לדוד ויהונתן.

**אליה**: מה את מדברת איתי על העוצמות שלנו? את לא מתחילה להבין שה"עוצמות" שלנו הם אפס לעומת אלו של היוונים! עוצמות בתרבות, בחוויות, אפילו סתם בחיים. הם פשוט חיים בגדול!

**אסתר**: אבא אומר שזה לא הגודל האמיתי. זה סתם, זה נראה שווה אבל באמת אין שם כלום! (בהתלהבות)

**אליה**: תפסיקי לספר לי כל פעם מה אבא ואמא אומרים!! אני שומע אותם מספיק! אין לך שום אמת משל עצמך, אין לך שום דעה ואמירה. את סתם אחת שהולכת אחרי ההורים שלה בלי לחשוב בעצמה. את לא שמה לב לבד שאת כל הזמן אומרת רק מה שאבא ואמא אומרים?

*אסתר שותקת, קצת בשוק*

**אסתר**:אני... אמ..

*אסתר קמה בעצבנות וממשיכה לטאטא את הבית. אליה אוכל עוד קצת מהחטיף על השולחן. אדיש.*

*(בארוחה אסתר שותקת כל הדיונים. פגועה וכועסת)*

 *אבא, אמא, יונתן, דוד ואביגיל נכנסים*

**אבא**: ש-לו-ם!

**אביגיל:** אליה! אתה בבית! איזה כיף! אתה יכול לעזור לי לתקן את המיטה שלי? היא התעקמה.

**אליה**: למה לא?

**אמא**: אליה חמוד, הכל בסדר? אתה מרגיש טוב?

**אליה:** מרגיש מצויין, למה?

**אמא**: אתה בדרך כלל בישיבה בשעות האלה..

**אליה**: הייתי

**אבא:** מה זאת אומרת היית? מה עכשו?

**אביגיל**: עכשו הוא סוף סוף נמצא קצת בבית ויכול לעזור לי עם המיטה

**אליה**: רגע אביגיל. אבא, אני החלטתי להפסיק ללמוד בישיבה. אין לי כח לקבור את עצמי כל יום במגילות קלף חסרות משמעות.

**אבא**: חסרות משמעות!?!?!?!

**אליה**: אין להם הרבה משמעות לעומת החיים עוצמתיים. כמו של.. היוונים למשל? *(בטון אדיש לפצצה שהוא זורק)*

**אמא**: אליה

**אבא**: אתה מבין מה המשמעות של מה שאתה אומר!?!?

**אליה**: שבחרתי בחיים גדולים?

**אבא**: שבחרת בשקר, שבחרת בחיים הכי קטנים שיש!

**אמא**: אליה מתוק שלי תסתכל לי רגע בעיניים. אני מאמינה בכוחות הטוב שיש בך. אתה יודע מה ה' באמת היה רוצה שתעשה עכשו, נכון צדיק? אנחנו איתך. אנחנו נעזור לך להתגבר על כל הקשיים. אל תאכזב את אבא שבשמיים.

*אליה עושה פרצוף של מה-אכפת-לי-לאכזב-את-אבא-שבשמים*

*דוד ויונתן מחליפים מבטים*

**דוד**: רגע רגע רגע

**יונתן**: אליה אתה תהיה מתיוון?

**דוד**: אתה תלך לאולמפידה?

**יונתן**: אתה תהיה בתאטרון?

**דוד**: גם לך יהיה שם מוזר כמו לכל המתיוונים?

**יונתן**: ואתה לא תהיה יהודי כבר?

**אליה**: דייייי!!!! *יוצא מהבית בריצה וטריקת דלת*

**אמא ואביגיל**: אליה!!!

מערכה ה'

*רחוב, בית המתיוונים.רוכל, אליה, יוליוס, והמשפחה המתיוונת.*

*אליה יוצא בסערה מהבית ופוגש את יוליוס ברחוב.*

**רוכל:** רק היום! מחיר מציאה! נרות חצי שרופים במחיר נרות חדשים!

**יוליוס:** הכל בסדר איתך?

**אליה:** הכל מצוין *(בטון שמבהיר שממש לא)*

**יוליוס:** רוצה לבוא אלינו לנקות את הראש?

***אליה****:* אני איתך.

ריקוד הסחפות

מערכה ו'

תמונה א- אליה ויוליוס נכנסים לבית של יוליוס. בבית על הספות יושבים בסאטלה ההורים של יוליוס ואגם- אחותו הקטנה והמפונקת. משרתת קצת מסטולה מנקה מסביבם

**יוליוס**: ש-לום

**אמא**: או יוליוס חיכינו לך! בואו הוא הגיע נשב לאכול. מה זה הבאת חבר? מי זה? אליה? (בשקט ליוליוס) מה הדוס הזה קשור אלינו?

**יוליוס**: הוא איתנו.

**אמא**: לא משנה. (חוזרת לקול רם) ברוך הבא. בואו נשב לאכול. אירנה תוסיפי עוד צלחת!

**אירנה**: אוף! שונאת שיש אורחים!!

*בנתיים כל המשפחה מתיישבת מסביב לשולחן. אליה, יוליוס והאמא מצטרפים. המשרתת מגישה לכולם אוכל בצורה מצחיקה ומוגזמת. היא מגישה גם לחם.*

**אליה**: איפה יש כיור לנטילת ידיים? (*מסתכל מסביב)*

**אגם**: תגיד לי, מאיפה באת? מה זה בכלל?

**אבא**: עזוב את זה, זה של הדור הקודם, אנחנו כבר דור מודרני, שבוחר בעצמו מה חשוב לו, בלי להתחשב במנהגים מיושנים.

**אמא**: עזבו אותו. תאכל!

*אליה אוכל. בלי נטילה. ממלמל המוציא במבט חושש.*

**יוליוס**: המשפחה של אליה עדיין נשארה מיושנת וענתיקה כמו שאנחנו היינו לפי שנים. הם פשוט עדיין לא הבינו מה טוב להם.

**אמא**: לפחות **הוא** מבין שהתרבות שלנו מכילה בתוכה כ"כ הרבה עוצמות לעומת הכלום של היהדות המיושנת. נו תמשיך לאכול..

*אליה אוכל כל הזמן בכמויות.*

**אירנה**: סוף סוף תפסתי את הג'וק המעצבן הזה!

*כולם מסובבים את הראש בבת אחת. אליה ממשיך לאכול.*

**אגם**: איך אמרתם שקוראים לו? אליה? מה זה השם הזה? הוא מוזר.

**יוליוס**: נכון! איך לא חשבתי על זה בעצמי?! אבל איך נקרא לך?

**אירנה**: *כאילו לעצמה* אליוס, שם מדהים..

**יוליוס**: אליוס!!

**אליה**: נו טוב, (*בחצי חיוך)*

**אבא (***בגיחוך לאליה)*: נו עכשיו אתה רוצה לזמן אולי?

**אליה**: חח נראה לך? זה כבר לא קשור אלי. אני בחרתי בחיים שלכם. חיים של עוצמות!

מערכה ו'

תמונה ראשונה: *רחוב. שמחה, רבקה, אסתר, דוד, יונתן, אביגיל, אהרון, מתניה, יהושע, שרה, רחל, חננאל, יהוידע, שמעון, בולמוס, פולמוס, קולמוס, רומי, מאי, רוכל, חייל יווני א', חייל יווני ב'*

*כל הסצנה הפוקוס עובר בין שיחות ואנשים שונים. השאר בפנטומימה*

**שמחה**: שמעת שלשלום ולרוחמה נולד בן? מעניין איך הם יקראו לו..

**רבקה:** אני חושבת שהם יקראו לו יהושפט גמליהו, פשוט תפור עליהם..

**מתניה:** אהרון נפסלת! תורי עכשו!

**אהרון**: ממש לא! אתה סתם משקר!

**יהושע**: מתניה תספיק לקנא! בגללך לא נספיק לגמור לשחק!

**אסתר**: דוד, יונתן עוד מעט צריך להכנס הביתה לארוחת צהרים. תזדרזו בבקשה

**דוד:** עוד רגע אני מנצח אותו

**יונתן**: עוד רגע **אני** מנצח **אותו**

**רומי**: רגע מאי את כבר היית בהצגה החדשה בתאטרון? השחקן הראשי פשוט חתיך..

**מאי**: את אשכרה שואלת ברצינות?? הייתי בה כבר ביום הראשון שהיא הועלתה על במה!

**שרה**: ראית איזה חליפה מדהימה מוטי שלי לבש בשבת? היא ישר מהשוק הגדול בקיסריה..

**רחל**: את קונה בגדים לילדים בקיסריה? איך את יכולה להרשות לעצמך? זה עולה מאות זהובים..

**שרה**: רחל, באמת, את צריכה ללמוד לקנות בסוף עונה. הכול חצי מחיר..

**בולמוס**: קיצר שומעים? התחרות סוסים הגדולה עוד יומיים. על מי אתם מהמרים?

**פולמוס**: קל שזאוס! הוא הפרש הכי טוב בישראל!

**קולמוס**: פולמוס אתה רציני?! אתה משווה את זאוס לאורנוס?!?

*2 חילים יוונים עולים לבמה עם מגילת קלף*

**חייל א**: גבירותי ורבותי, קהל נכבד!! הקשיבו הקשיבו!!

**חייל ב**: הודעה חשובה בשם הוד רוממותו מלכנו ירום הודו ותרוממם ממלכתו אנטיוכוס אפיפנס הדגול אנו מכריזים בזאת

**חייל א**: שמיום זה ואילך נכנסות לתוקפן גזירות חדשות שהעובר עליהן צפוי לגזר דין מוות.

**חייל ב**: על כל יהודי החי בממלכת יוון הנערצת נאסר מיום זה ואילך

**חייל א**: לשמור שבת

**חייל ב**: למול את הבנים

**חייל א**: ללמוד תורה

**חייל ב**: ולחדש את החודש

**חיילים א+ב**: תודה רבה! *יורדים*

**רוכל:** רק היום! חגורה יד חמישית קרועה למחצה, רק בשמונה רובלים! לא תמצאו יותר זול מזה!

**חננאל**: רשעים ארורים!

**יהוידע**: הם מבינים שהתורה היא מה שמחייה אותנו. ולכן מנסים לקחת לנו את זה

**שמעון**: אבל אנחנו נאבק! נלמד בסתר, לעולם לא נוותר על לימוד התורה!

**חננאל**: מה נעשה בלי לשמור את שבעס קוידש ברוב עם הדרת מלך? *(בזעזוע)* שמירת שבת, תורה, ברית מילה, הכל יצטרך להעשות בסתר

**יהוידע**: תחשבו, מה זה יעשה לעם? כל מי שקצת התלבט מה הדרך שלו, יתיוון עכשו כדי לא למות.

**שמעון**: גוואלד, שה' ירחם

**אהרון**: רגע, הגזירה אומרת בעצם שסוגרים את התלמוד תורה?

**מתניה**: יש!! זה אומר שמשחקים כל היום!

**יהושע**: אבל מה הרבה יעשה בכיתה לבד?

**אביגיל**: אל תדאגו, ימצאו דרך ללמד אתכם, לא ישאירו אותכם לבלות כל היום בחוץ.

**שמחה**: רבקה שמעת?! אסור למול את הבנים! מה שלום ורוחמה יעשו?

**רבקה**: איך הם יוכלו לקרא לילד יהושפט גמליהו?!

**רחל**: מבטלים את קידוש החודש?! זה אומר שלא נדע מתי הרגלים!

**שרה**: איך אני אדע מתי לחדש את השמלה החדשה שקניתי לסוכות??

**רחל**: שרה, סוכות עבר לפני חודש..

**קולמוס**: סוף סוף לא יהיו יהודים מעצבנים שיפריעו לנו להנות מהחיים

**בולמוס**: אבל אנחנו בעצמנו יהודים?

**פולמוס**: בולמוס בלי לחשוף סודות גלויים!

**רוכל**: למכירה! חומשים שכל מי שמחזיק בהם מוצא להורג היום במחיר מציאה! שנים עשר זהובים ושלושה רובלים בלבד!

**אסתר**: דוד, יונתן, אביגיל, הביתה עכשו!!

תמונה שנייה: *בית. אבא, אמא, אסתר, אביגיל, דוד ויונתן.*

*אביגיל, אסתר, דוד, ויונתן נכנסים מהרחוב.*

**אביגיל :** אבא, אמא! שמעתם מה הודיעו? ליוונים האלה יש פתאום גזרות חדשות! מה הם חשבים לעצמם? שהם יכולים לאסור עלינו את כל מה שהם רק רוצים?!

**אסתר:** הם החליטו שלא מספיק להם שהם מצליחים לסחוף אליהם המונים, אלא שעכשו כל דבר שיכול לעזור לנו לשמור על זהותנו היהודית יהיה אסור!

**דוד:** לשמור שבת

**יונתן:** ברית מילה

**דוד:** קידוש החודש.

**יונתן:** לימוד תורה.

**אבא:** נאסר לימוד התורה? זה יצריך הערכות מחודשת. בטח הישיבה תעבור ללמוד בסתר. מי שלא נסחף עד היום לא יוותר על לימודו רק בגלל גזרות של היוונים. אם אכן כך יהיה אני אצטרף אליהם.

**אמא:** נעשה מה שצריך כדי להצליח לשמור על עצמנו מפני התרבויות הזרות.

**אביגיל:** זה פשוט לא הגיוני! איך יכול להיות שאליה שלנו בצד שלהם?

**אסתר:** *(בכאב)* הרבה דברים שקוראים פה בזמן האחרון לא יכולים להיות.. אבא, תרחם עלינו.

תמונה שלישית: *המערה. בחורי הישיבה.*

*הבחורים פורשים מחצלת. מסדרים ספרים בערימה.*

**יאיר:** זו נראית לכם מערה מספיק מוסתרת? כי אם ימצאו אותנו...

**חננאל:** זה נראה ממש מקום טוב.

**יהוידע:** שמעון, תתפוס רגע את הקצה השני של המחצלת.

**יוסף:** מישהו ראה את חומש במדבר? הוא לא כאן.

**שמואל:** רק שהוא לא נפל לנו בדרך לכאן.

**שמעון:** הנה, הנה, זה כאן.

**עמינדב:** יאיר, צא בבקשה לראות שלא רואים את הפתח של המערה מבחוץ.

**חננאל:** אם הם מוצאים אותנו, מה הם עושים?

**יוסף:** הייתה איזושהי שמועה שמדליקים מדורה בפתח המערה, והברירה היא להתיוון או למות.

**יהוידע:** די, איזה לחץ. בעזרת ה' שלא נגיע לידי ניסיון, ואם חס וחלילה כן, שנדע לעמוד בו בגבורה.

**יאיר:** די! זה לא עוזר לנו בכלום לחשוב על זה. בואו פשוט נשנה נושא..

**שמואל:** טוב, אז מתחילים ללמוד?

**שמעון:** וואו, האדמה כאן ממש לא נוחה, לעומת בית המדרש הגדול והמואר.

**עמינדב:** אשרינו שאנחנו זוכים ללמוד את התורה הקדושה גם במציאות הזו.

מערכה ז'

תמונה ראשונה: *בית. אסתר, נעמה, דוד ויונתן.*

*נעמה יושבת ליד השולחן ובוררת אורז. אסתר מערבבת משהו בסיר.*

**נעמה:** רגע, אסתר, איפה ההורים שלך?

**אסתר:** אמא יצאה עם אביגיל לקנות בגדים..

**נעמה** *(בחשש):* ומה עם.. אליה?

**אסתר** *(מסתכלת עליה):* מה איתו? מה יכול להיות איתו? אין לי מושג.. לא ראיתי אותו מלא זמן. *(בעצב)*

**נעמה:** כולם כל כך מבולבלים בזמן האחרון, ועכשו, אחרי שהתחילו הגזרות האיומות האלה, וכל מי שקצת התלבט באיזה צד הוא החליט להתיוון, ממש התמעטו עובדי ה'. איזה מזל שאמא שלך הסכימה שנכין כאן אוכל לבחורי הישיבה שלומדים במערה. זו הדרך שלנו להיות שותפות במסירות הנפש שלהם על לימוד התורה.

*שתיקה*

**נעמה:** אסתר, ומה איתך? מה שלומך בזמן האחרון?

**אסתר:** ברוך ה'

**נעמה:** מה ברוך ה'? איך את מרגישה?

**אסתר:** אאא...

*אסתר מתיישבת ליד נעמה.*

**אסתר:** לפני שאליה עזב את הבית סופית הוא הוכיח אותי על זה שכל מה שניסיתי לומר לו, לשכנע אותו, הכל היה דברים שפשוט שמעתי מההורים וציטטתי אותם. שהם לא היו מחוברים לאמת הפנימית שלי, לבחירה שלי.

**נעמה:** ומה את חושבת על זה?

**אסתר:** זה די נכון, מאז שהוא אמר לי את זה אני חושבת על זה הרבה. הייתי רוצה כל כך לבחור בעצמי בחיים של תורה, של אמת, אבל אני מרגישה שבעצם אני לא יכולה לבחור את זה, כי נולדתי וגדלתי לתוך מציאות כזאת, אז איזה בחירה יש בזה?

**נעמה:** וואו, שאלה טובה.. אני לא כל כך יודעת מה להגיד לך...

**דוד:** עכשו מתיתיהו שובר את הפסל.

**יונתן:** אני יהיה יהודה המכבי.

**דוד:** טוב, הבובה הזאת תהיה החזיר שמתיתיהו לא מסכים להקריב.

**יונתן:** הנה, קח, עם זה נהרוס את המזבח.

*נעמה קמה, מוסיפה את האורז לסיר. אסתר נשארת לשבת ליד השולחן.*

**נעמה:** טוב, אני חושבת שזה מוכן. נצא להביא את זה לבחורי הישיבה במערה?

**אסתר:** צריך להשתדל לא למשוך תשומת לב, שאף אחד לא יעקוב אחרינו בדרך לשם.

דוד ויונתן, אני יוצאת רגע.אמא חוזרת עוד מעט. לא לצאת מהבית בינתיים!

תמונה שנייה: *רחוב+ מערה. ליה, רומי, שמחה, רבקה, מתניה, אהרון, יהושע, שרה, רחל, לאה, רוכל, אבא מתיוון, אגם, אריאנה,. אסתר, נעמה,. עמינדב, שמעון, חננאל, יהוידע, יוסף, שמואל.*

**רוכל**: רק היום סביבונים בצבעים מקסימים! ארבע רובלים ליחידה!

**אגם:** אבא אני רוצה כזה!

**אבא מתיוון:** כזה? ממנו? *(בגועל)*

**אגם**:כן!

**אבא מתיוון**: אריאנה.

**אריאנה**: את כל המלאכות השחורות מפילים עלי! *(קונה לה)*

**רחל:** שרה, לאה שמעתם את השמועות??

**לאה:** איזה שמועות היינו אמורות לשמוע?

**רחל**: אז לא שמעתם?

**שרה:** שמענו מה?

**רחל**: השמועות ששמעתי מספרות שקמו יהודים והחליטו להתנגד לממלכת יון! הגזרות החדשות מפריעות להם אז הם רוצים למרוד!

**לאה:** משוגעים..

**שרה**: ממש..

*אסתר ונעמה עולות לבמה ועוברות מאחורי כולם בהתגנבות*

**יהושע**: אני לומד תורה במערה, אתם מזהירים אותי כשיוונים מתקרבים בסדר?

**אהרון**: תזהר! הם פה!

**מתניה**: ילד! אתה חושב שתצליח להתחמק מעונש על לימוד תורה בסתר?

**רוכל**: למכירה! כיסא חסר רגלים במחיר חסר תקדים!

**ליה:** רומי, את רואה את החשמונאיות האלה? מעניין מה הם עושות ככה בשקט מתחבאות באמצע הרחוב..

**רומי**: זה מה שמעניין אותך? יש לך פה את הלק החדש שקנו לי מיוון ושתי החשמונאיות הם אלה שמעניינות אותך?

**שמחה**: הצעירים של היום, מסתכנים ככה בשביל התורה, בדורינו לא היו כאלה

**רבקה**: בדורנו לא היו גזירות שאסרו ללמוד תורה

**שמחה**: זה אומר שאי אפשר להסתכן בשביל ללמוד?

**רבקה**: פשוט מסירות נפש!

*אסתר ונעמה עוברות לבמה של המערה. תוך כדי מסתכלות שאף אחד לא רואה אותן.*

**עמינדב:** מישהו מתקרב! תחביאו את המגילות. תוציאו משהו אחר להתעסק בו. יאיר, לך תראה מי בחוץ.

**יאיר:** *(לחבריו)* הם משלנו, הכל בסדר. *(לבנות)* שלום.

**נעמה:** אממ... *(מתפדחת)* יש כאן קצת אוכל בשבילכם. שיהיה לכם מה לאכול בשעות הארוכות כאן במערה.

**יאיר:** תודה רבה! ה' יברך אתכן, תזכו למצוות.

*אסתר ונעמה מסתובבות ללכת, ואז אסתר מסתכלת שוב על יאיר.*

**אסתר:** יאיר, אתה.. אתה יודע במקרה מה עם אליה? ראית אותו בזמן האחרון?

**יאיר:** כן.. הוא.. מה אני אגיד לך, המצב לא טוב. נראה כמו גוי. (*בכאב)*

**אסתר:** אוףף. טוב, אממ, תודה. ואם אתה במקרה רואה אותו, תמסור לו שאני מתגעגעת..

**יאיר:** אממ.. טוב, נראה. תודה רבה!

מערכה ח'

*מערה. בחורי הישיבה (בלי שמואל).*

כולם יושבים על הרצפה. חננאל נכנס פנימה בריצה. מתנשף.

**חננאל**: הם הרגו את שמואל!!

כולם קופצים בבהלה. צעקות.

**יהוידע**: איך זה קרה??

**חננאל**: הוא היה בדרך למערה. חיילים יונים החליטו שהוא נראה חשוד, והסתכלו מה יש במגילה שהוא החזיק ביד. הם הרגו אותו כמעט מיד.. הציעו לו להתיוון, ופשוט הרגו אותו כשלא הסכים. הם היו שלושה מולו, לא היה לו שום סיכוי..

**שמעון**: ברוך דיין האמת.

**יוסף**: לפחות זכה למות על קידוש ה

**עמינדב**: המצב נהיה קשה.. שימו לב להיות זהירים בדרכים. עדיף לא ללכת בחבורות.

**יהוידע**: וואו, שמואל. לא רק שכולם עוזבים ומתיוונים, עכשו גם צריך להתמודד עם זה שהורגים אותנו?? שמואל...

**יאיר**:הוא היה כל כך מסור ללימוד. במסירות נפש בחייו על ללמוד בלי הפסקה, ועכשו מותו רק משלים את כל חייו.

**שמעון**: אולי כדאי שנקדיש את לימודינו, חוץ מלעילוי נשמתו של שמואל, גם להצלחת אחינו החשמונאים בכל מקום שהם.

**יוסף**: כמובן. ואף לחזרתם של כל אחינו הרחוקים בתשובה שלמה

**כולם**: אמן

**עמינדב**: בואו נחזור ללימודנו. הכאב גדול, אך אנו חייבים ללמוד. רק הכוח של התורה יחזיק אותנו בתקופה קשה זו.

מערכה ט' *ליד המערה. אליה ויאיר.*

*אליה הולך, מחפש את המערה. מדבר אל עצמו.*

**אליה**: וואי הגזרות החדשות האלה הזויות! שמעתי שכולם עברו לחיות במערה, למה אני לא מוצא אותה?? אני צריך לראות את אבא שלי לוודא שכל המשפחה בסדר.. לאן המערה הזאת נעלמה????

*יאיר עולה לקראתו.*

**אליה**: יאיר! סוף סוף אני מוצא מישהו שיכול להסביר לי איך אני מוצא אותם! אתה יכול להסביר לי איפה אני מוצא את אבא שלי?

**יאיר**: מה אתה חושב, אני יוביל אותך ישר למערה שלנו? כשבחרת להתיוון לא חשבת שזו תהיה התוצאה, אה? מה פתאום אתה מתעניין בנו? לך לחבורת הפרחחים שלך. בגללכם שמואל נהרג! אתה לא יכול להיות גם וגם. אם אתה לא איתנו, אז אתה לא!!

*מסתובב וחוזר לרחוב בעצבנות*

**יאיר**: המתיוון הזה! בגללו אני לא יכול ללכת ללמוד תורה עכשו.. *(בעצבים)*

*אליה עומד בשוק באותו מקום*.

**אליה**: מה?? שמואל נהרג?!?!

מערכה י'

*רחוב. ליה, רומי, קורל, מאי, אסתר ונעמה. אליה, קולמוס, פולמוס, יוליוס ובולמוס ורוכל.*

אסתר ונעמה נכנסות לבמה. ליה, מאי, רומי וקורל יושבות על ספסל ומדברות.

**ליה**: או! ברוכות הבאות אסתר ונעמה, ממש יורדות אל העם.

**מאי**: כן באמת לא ראינו אתכן הרבה זמן.

**קורל**: חח חשבנו שברחתן גם למערה כמו כל המיושנים האלו.

 **אסתר** ממלמלת: לא, אהה.. אנחנו סתם..

 **רומי**: אוי מי גד בנות! הלק החדש שאבא שלי קנה לי באתונה הגיע! הוא פשוט מהמם!!

**מאי**: דיי אני לא מאמינה! איזה כיף לך שאבא שלך נוסע לאתונה כל הזמן!

**רומי**: כן זה שווה ברמות מטורפותת!

**קורל**: שיואו תראי לי.

**ליה**: פחח זה כלום לעומת מה שאבא שלי קנה לי- פנדורה אמיתית עם 8 חרוזים!

**מאי**: ואי באמת הגיע הזמן, לא שמת לב שכבר יש את זה לכולם?! את מזה מאחרת באופנה.

**ליה**: אבל לי ש 8 חרוזים כאילו דה. אין פה אפילו מה להשוות!

**נעמה**: בנות באמת זה מה שמעניין אתכן?! דורה??

**כולם** **חוץ** **מאסתר**: פנדורה!!

**רוכל**: למכירה! צמיד פנדורה אמיתי מפלסטיק ב400 שקל כסף עובר לסוחר! רק היום ורק עכשו!

**קורל**: תגידי את רצינית? פנדורה זה כאילו הדבר הכי חשוב ביקום כרגע! כאילו חוץ ממני כמובן..

**רומי**: ואי את חייה באיזה סרטון! לא שמעת על הסדרה החדשה שיצאה עכשיו? מבטיחה שלא הצלחתי להירדם בלילה. לא הפסקתי לראות את זה פשוט ואוו!!

**מאי**: כן אמא שלי אמרה לי שאני חייבת לראות, אבל יש עכשיו עוד 4 סדרות במקביל. אני פשוט לא מספיקה.

**ליה**: יוו בנות מי באה מחר להופעה של סטטיקוס ובנאלוס בקיסריה? אבא שלי כבר קנה לנו 5 כרטיסים. אתן חייבות כבר לקנות!

**קורל**: וואי רציתי לקנות אבל כבר נגמרו הכרטיסים. אוף!!

**מאי**: תקשיבו, הבנתי למה הם הכי מצליחים בעולם.

**ליה**: תגידי את סתומה?! זה ברור- כי הם הכי מצליחים בעולם כאילו דה!

**רומי**: כן אבל למה? באמת אין לך שכל. תמיד ידעתי את זה.

**מאי**: אז תקשיבו, הם פשוט לוקחים את הכל ועושים את זה בהכי קיצוני שלהם.

**ליה**: לא הבנתי.

**מאי**: העיקר את אומרת לי שאני סתומה. מה יש להבין? אם כולם זמרים פשוטים ורגילים, בנאלים כאילו, אז הם הולכים עם זה עד הסוף. המילים הכי מגניבות, המוזיקה הכי משגעת וקליפים מטריפים. הם כאילו לוקחים את המקצוע שלהם ועושים אותו הכי גדול שהם יכולים! ואז זה גורם לכל העולם ככ להידלק עליהם כי הם רואים שיש פה זמרים שלא מסתפקים בחיים הקטנים כמו כולם אלא חיים את זה בגדול! אנשים נמשכים לעוצמה הזאת. *(במבוכה)* הבנתן?

*החברות עוברות לדבר בלי קול. אסתר ונעמה מתקדמות טיפה קדימה.*

**אסתר:** קלטת מה הן אמרו עכשו?

**נעמה:** לא הבנתי על מה ההתרגשות שלך..

**אסתר:** בעצם, אם מה שהופך את הזמרים המוזרים האלה שהן דיברו עליהם למצליחים זה זה שהם לקחו את כל הדברים שכולם עושים, את כל הדברים שהם קיבלו מהבית , ופשוט עשו את זה ביותר גדול, עם יותר עוצמות...

**נעמה:** אז זו יכולה להיות גם הדרך שלנו להפוך את התורה והמצוות לבחירה שלנו!!

**אסתר:** בדיוק! אם נעבוד את ה' בצורה הכי גדולה שאנחנו יכולות, עם כל העוצמות שאפשר, אז בעצם, הדברים הפשוטים האלה, שנולדנו איתם, הופכים להיות לבחירה שלנו, לאמת שלנו! זה מפסיק להיות הרגל, והופך לחיים שלמים שמכוונים לזה, כשאנחנו בחרנו את זה בעצמנו!

**נעמה:** וואו.. איזה חזק זה!

בואי נחזור מהר לחברות, שהן לא ישימו לב שנעלמנו.

*אסתר יושבת עם החברות, מהורהרת. אליה מדבר עם חברים מתיוונים. פתאום אסתר מרימה את העיניים, וקולטת את אליה*

**אסתר**:אליה *(בשוק*)

**אליה**: אסתר

*שתיקה*

**אליה**: אליוס..

**אסתר**: מה, אליה, איך אתה יכול לעשות את זה? כל המהות של יהודי זה שהוא לא משנה את שמו מול הגויים.

**אליה**: אסתר אני יודע מצויין את כל שאבא ואמא חושבים, וזה פשוט לא משנה לי, אני כבר בחרתי בדרך שלי! ולך בכלל אין זכות לדבר, אין לך שום דבר משהו שאת בחרת בו בעצמך, הכול אצלך זה מה שאבא ואמא

**אסתר**(קוטעת את אליה): לא אליה, זה כבר לא נכון. ככה זה היה פעם. בינתיים עברתי כמה שינויים. הבנתי שאם אני לא יבחר בעצמי את הדברים הם לא יהיו אצלי בלב פנימה. וגם הבנתי, ממש לפני כמה דקות איך אני יכולה לבחור את זה.

**אליה**: איך?

**אסתר**: ברגע שאני בוחרת לעשות את כל מעשיי בגדלות, בצורה הכי גדולה שאני יכולה, עצם הבחירה לעשות אותם הופכת להיות שלי.

**אליה**: טוב, לא יודע, אולי זה מה שנכון לך..

**בולמוס**: אליוס אתה בא?

**אליה**: טוב אז נתראה

**אסתר**: בעזרת ה'...

**רוכל**: למכירה! סביביון שמדליק אורות ושר כשהוא מסתובב! רגע, המציאו כבר את החשמל?

**פולמוס**: אליוס מה מצאת בילדה הזאת? על מה דברתם פה שעות?

**קולמוס**: אתה לא במקרה מחפש כלה מהרחוב היהודי, נכון?

**אליה**: היא אחותי.

**יוליוס**: חברה עזבו את זה עכשו. שמעתם שהמצב החמיר? החשמונאים האלה, שעדיין שומרים על המצוות כמו מטורפים? הם מתחילים ממש להרים ראש. אומרים שהם מסוגלים למרוד ולהתחיל מלחמה. יהיה מעניין..

ריקוד מלחמה *מלחמה בין החשמונאים ליוונים. בסוף הריקוד היוונים הודפים את החשמונאים החוצה.*

 מערכה י"א

*אליה ויאיר*

*יאיר נשאר שוכב על הרצפה. נאנק בכאבים.*

*אליה הולך וכמעט נתקע בו. פתאום הוא קולט שיש שם מישהו, ושזה יאיר*

**אליה**: יאיר?

*יאיר שותק נאנק.*

*אליה מתכופף אליו*.

**אליה**: יאיר? אתה בסדר?

*אליה מרים את יאיר לישיבה*

 **יאיר**: אא.. אני.. אני לא מאמין שאתה עוזר לי, אחרי שעברת לצד שלהם.. וואו, אממ, טוב, כאילו, אממ, תודה. תודה רבה, אליה.

**אליה**: מה זה משנה בכלל שבחרתי אחרת? גם אחרי שעברתי לחיות ככה אני עדיין יהודי, למרות הכל! ויהודי אף פעם לא יראה אח בצרה וישאיר אותו זרוק פצוע ברחוב! זה פשוט לא יכול להיות!

ריקוד משתה

מערכה י"ב

תמונה ראשונה: *בית המתיוונים. אליה והחברים המתיוונים.*

אבא מתיוון, יוליוס, פולמוס, בולמוס, קולמוס, חייל א, חייל ב אליה, אירנה, אמא מתיוונת מאחורי הקלעים

מוזיקה רועשת, שולחנות עם בקבוקי יין

אירנה נכנסת עם מגשי אוכל מתנדנדת, כמעט נופלת

**אירנה:**באמת אני לא מבינה את האנשים האלו, למה כל יום צריך מסיבה? לא חבל על הכח שלי? אני עובדת ככ קשה! ואני כבר לא צעירה, תמיד אני עובדת קשה והם חוגגים, איזה חוסר צדק! באמת, אני מתחילה להבין את היהודים שיצאו למלחמה- כל הכבוד להם שהם נלחמים באפליה ובחוסר השוויון! (*עוצרת מהורהרת*) הממ אולי גם אני אצטרף למרד?! וואו רעיון מצויין!

**אמא מתייונת:** (*צועקת מאחורי הקלעים*) אירנה!! את שוב מדברת לעצמך? *(לעצמה*)אני לא יכולה כבר עם המשרתת הזאת! בואי לפה עכשיו!! יש עוד הרבה מאוד עבודה למסיבה היום!! צריך שהכל יהיה מושלםם

**אירנה:** אני באהה (*לוחשת לקהל)* חכו, אני עוד אצטרף למרד של היהודים ונילחם ביחד בחוסר צדק ובגזענות *אירנה יוצאת, אבא מתיוון נכנס מצד אחד, מהצד השני נכנסים בולמוס, קולמוס ופולמוס.*

**בולמוס:** איזה כבוד לנו שהזמנת אותנו למסיבה!

**אבא מתיוון:** לכבוד הוא לי! בואו תיכנסו, הולך להיות פה מסיבה שלא נראתה כמותה בכל ממלכת יוון!

*יוליוס ואליה נכנסים*

**יוליוס:** חברה תראו את מי הבאתי איתי- אליוס שלנו!

**כולם:** אווו

**קולמוס:** בואו נשתה לחיי אליוס שקיבל שכל והצטרף לצד החכם והיפה של החיים!

*כולם ממלאים כוסות, אליה נבוך*

**כולם:** לחיים!!

*החיילים נכנסים*

**אבא מתיוון:** והנה החיילים הגיבורים שלנו! בואו כנסו, הכנו לכם כוסות

**פולמוס:** לחיי הצבא היווני הבלתי מנוצח**!**

**כולם:** לחיים!!

**יוליוס:** לחיי תרבות יוון המפוארת!

**כולם:** לחיים!

**אבא מתיוון:** חברים, יש פה כיבוד ושתיה כיד המלך, תאכלו, תשתו, תהנו! היום אין חוקים והגבלות

כולם הולכים לשולחנות מתחילים לזלול ולשתות, אליה עומד בצד מסתכל בהלם על הזללנות, יוליוס ניגש אליו.

*פולמוס ובולמוס עומדים ליד האבא המתיוון, מקשיבים לסיפור שלו, מסתכלים עליו בהערצה*

**אבא מתיוון:** אז אתם שומעים מה אני אומר לכם? שבוע שעבר אני נוסע לאתונה לעשות את העסקים שלי, אתם יודעים, קיצור, הוזמנתי לסעודה אצל נציב גאלוס בבית שלו. אני! אצל נציב גאלוס! קולטים מה זה? והבית שלו באמת, מפואר, לא ראיתם דבר כזה בחיים שלכם! הקירות- מזהב, השולחנות- מזהב אפילו האנשים מזהב! חה חה חה איזה בדרן אני קיצור, אז אמרתי לעצמי, באמת, למה הוא צריך ככ הרבה זהב? מה יקרה אם אני אקח לעצמי איזה כפית אחת? או שניים? או עשר? קיצר, סוף הסעודה, הוא כבר שיכור לגמרי, שמתי לי בכיס חמש עשרה כפיות זהב, כל אחת שווה בערך כמו המשכורת שאתם מקבלים בשנה, והוא אפילו לא הרגיש!! *(צוחקים*)

**פולמוס:** לא, אתה תותח, תאמין לי!

**אבא מתיוון:**זה נקרא- לנצל את החיים, אבל כמו שצריך!

**יוליוס:** מה אליוס? משהו מטריד אותך? (*בציניות*) חשבתי שאתה כבר חלק ממנו לגמרי!

**אליה:** כן.. לא יודע

**יוליוס:** אז יאללה תשתחרר כבר! תפסיק להיות ככ מדוכא ורציני כל הזמן! מה יש, אסור להנות קצת בחיים??

**אליה**:מותר.אתה צודק, אני כבר נכנס לאווירה.

*בצד השני קולמוס מדבר עם החיילים*

**קולמוס:** נו אז ספרו לי, איך ניצחתם את היהודים? שמעתי היה קרב קשה

**חייל א**: פחח היהודים האלו

**חייל ב**: חושבים שהם יכולים להילחם מול חיילי הוד מלכותו

**חייל א**: הם באו אלינו, קומץ יהודים עלובים

**חייל ב**:עם מקלות ואבנים

**חייל א**: ואנחנו כמובן מצוידים בנשק הכי מתקדם בעולם

**חייל ב:** אז כמובן שמהר מאוד

**חייל א:** הראינו להם שלא כדאי להם להתעסק איתנו

 **חייל ב:** וואו זה היה מצחיק לראות אותם בורחים

**חייל א:**כמו עכברים עלובים

**שלושתם:** חחחח

*יוליוס נעמד על כיסא*

**יוליוס:** חברים! אני רוצה לנצל את הבמה הזאת ולספר לכם שהיין שאתם שותים הוא לא סתם יין! זה יין שנקנה במיוחד באתונה כדי לחגוג את הניצחון על היהודים! אז כשאתם שותים תתענגו על הטעם המיוחד של היין!

**בולמוס:** מה אתה עף על היין שלך? למה היין שהיה במסיבה שהייתה אצלי לא היה שווה ככה?

**קולמוס:** יוליוס תמיד מתלהב על עצמו כאילו הוא מלך העולם.

*הודפים את יוליוס אחורה.*

**פולמוס:** טוב, יאללה מה אתם מתפלספים, פשוט תשתו וזהו

**אבא מתיוון:** משרתת! האוכל עומד להיגמר תביאי עוד הרבה אוכל! ולא להתקמצן כמו פעם שעברה! ותביאי גם עוד שתיה, הרבה! יש לנו לילה ארוך לפנינו

**כולם:** אווו

 *המתיוונים השיכורים עוברים לדבר בלי קול או לפריז. ואז אליה שומע את הקולות של יאיר ואסתר.*

*אסתר יושבת עם גיטרה ביד. יאיר עומד גם הוא על הבמה עם מגילות שמהם לומדים בישיבה, רחוק מאסתר. אליה שומע את מה שהם אומרים, לא מסתכל עליהם. הם קולות בתוך הראש שלו.*

**אסתר:** אתה רואה כאן עוצמות? אני רואה כאן כלום. ריק אחד גדול.

**יאיר:** אמרת שיש שם גודל. איזה גודל אתה רואה כאן, במסיבת הוללים הזאת? זה לא המקום שלך.

**אסתר:** אתה יהודי! יש בך כוחות של יהודי! אתה מסוגל לעשות שינוי! תאמין בעצמך!

**יאיר:** בוא. אבא שבשמיים קורא לך. שובו שובבים.

חזרה למשתה. *אליה קם ומתחיל לצאת*

**יוליוס:** היי לאן אתה הולך? בדיוק התחיל כל הכיף..

**אליה: (***מסתובב אליו)* נמאס לי. בחרתי לחיות בגדול.

*אליה יוצא החוצה, הם יוצאים אחריו ומפילים אותו לרצפה*

תמונה שנייה: *רחוב. אליה ואסתר.*

*אסתר מנגנת לעצמה בשקט.*

*אליה נבעט החוצה.*

**אסתר**: אליה! הכל בסדר?

**אליה**: להרוג אותי הם לא הצליחו.

**אסתר**: *(נסערת)* מה זה החיות האלו? ואתה עוד קורא להם חברים?! מה הלך כאן?

**אליה**: הלך כאן שצדקתם. אין שם באמת כלום. חיפשתי גדול, חיפשתי אמיתי, וכשלא מצאתי עבדתי על עצמי שככה זה והין מה לעשות. ועכשיו..

**אסתר:** מה עכשיו?

**אליה:** עכשיו נשבר לי. הבנתי שזה לא נכון.שהכל אצלם זה שקר אחד גדול ומצאתי את האומץ לעזוב את הנוצץ והריק בשביל האמת והגודל. בחרתי בחיים.

**אסתר**: אז אתה חוזר?

**אליה**: כן. לתמיד.

ריקוד אמת

מערכה ט"ו

*רחוב. אסתר, אליה, עמינדב, שמעון, חננאל, יהוידע, יוסף, יאיר.*

**עמינדב:** אנחנו במקום מספיק מוסתר? לא רואים אותנו? מי עוד לא הגיע?

**שמעון:** אני חושב שכן..

**חננאל:** עמינדב, תחזק אותנו לפני המערכה הבאה..

**יהוידע:** כן, יצאנו קצת שבורים מהמערכה הקודמת..

**יוסף***(בחיוך)* : שבורים ופצועים. איפה יאיר באמת?

**שמעון:** אה, הוא עוד לא כאן..

**עמינדב:** מה, אני לא יודע מה לומר..

**חננאל:** תמצא משהו..

*אליה עומד בקצה הבמה.*

*יאיר עולה לבמה, ממהר. פתאום עוצר ומסתכל לרגע ארוך על אליה.*

**יאיר:** אחי.. *(בהבנה)*

*יאיר ואליה מתחבקים. חיבוק ארוך.*

*יאיר מתקדם לכיוון עמינדב.*

**עמינדב:** יאיר, טוב שבאת. אנחנו כבר יוצאים. חברים! מי שעומד כאן, בחר בנאמנות למלך העולם. בחר להיות נאמן לחיים של גודל, של אמת ענקית, של עמידה חסרת גבולות על עקרונותינו. זו מלחמה קשה! התרבות מאוד סוחפת ומבלבלת. ואנו צריכים כוחות גדולים כדי לעמוד מולה זקופים, ובלי למצמץ, פשוט להיות גאים בזה שאנחנו יהודים. ה' יתברך רוצה את כולנו איתו עד הסוף. בלקיחת אחריות, באומץ לב ובהליכה בגדלות לקראת המלחמה הזאת. מעטים מול רבים, חושך מול אור, אמת מול שקר. **מי לה' אלי!!!**

*אסתר קמה ומתקרבת אל אליה, שעומד ומקשיב מרחוק.*

**אסתר:** נו, אז אתה בא?

*אסתר ואליה מתקדמים לכיוון עמינדב. אליה נכנס לתוך הבחורים. אסתר עומדת יותר מאחורה, מחייכת.*

*אחרי שנייה כל השחקנים עולים בשקט ומתקרבים גם.*

ריקוד סיום

**דמויות**

**משפחה חשמונאית**

אבא- חשמונאי

אמא- חשמונאית

אליה

אסתר

אביגיל

דוד

יונתן

**משפחה מתיוונת**

אמא-מתיוונת

אבא-מתיוון

יוליוס

אגם

אירנה- משרתת

**חברים מהישיבה**

יאיר

עמינדב (מנהיג)

חננאל

יהוידע

שמעון

יוסף

שמואל

**מתיוונים**

בולמוס

קולמוס

פולמוס

**מתיוונות**

מאי

קורל

ליה

רומי

**חברה חשמונאית**

נעמה

 **דמויות רחוב:**

מתניה- ילד

אהרון- ילד

יהושע- ילד

שמחה- זקנה

רבקה- זקנה

שרה- צעירה

רחל- צעירה

לאה- צעירה

רוכל

 יווני שמודיע על הגזרות א'

יווני שמודיע על גזרות ב'

**סכ"ה 38 דמויות**

**ריקודים**

**ריקוד עיירה:** רואים בו עיירה יהודית רגילה, לאט לאט יש ברקדניות יותר ויותר מתיוונים.

**ריקוד הסחפות:** יש יוונים. אליה בצד. לאט לאט מצטרף לריקוד שלהם

**ריקוד שובו שובבים:** יהודים. על השיר שובו שובבים של עקיבא

**ריקוד משתה:** יוונים מסטולים

**ריקוד אמת:** יהודים. אליה בצד. לאט לאט מצטרף לריקוד שלהם